Elektroninio dokumento nuorašas



## VIEŠOSIOS ĮSTAIGOS LAZDIJŲ KULTŪROS CENTRO

## DIREKTORIUS

## ĮSAKYMAS

**DĖL PREKYBOS ORGANIZAVIMO RENGINIO „METELIO BANGA“ METU**

2022 m. liepos 13 d. Nr. LKCV - 40

Lazdijai

 Vadovaudamasis VšĮ Lazdijų kultūros centro įstatų, patvirtintų Lazdijų rajono savivaldybės tarybos 2011 m. gegužės 24 d. sprendimu Nr.5TS-43 „Dėl viešųjų įstaigų įstatų pakeitimo ir patvirtinimo“ 1.1. papunkčiu, 56.13 punktu, VšĮ Lazdijų kultūros centro direktoriaus 2020 m. liepos 7 d. įsakymo Nr.LKCV-27 „Dėl prekybos organizavimo kultūros renginiuose taisyklių patvirtinimo“ 1.2. punktu n u s t a t a u:

1. Renginio data ir vieta: 2022 m. rugpjūčio 5 – 6 diena Metelio ežero pakrantėje, Metelių mstl., Lazdijų r. renginys „METELIO BANGA“. Mugė vyks dvi dienas.
2. Mugės pradžia: 16.00 val.
3. Prekybininkai į renginio teritoriją įleidžiami rugpjūčio 5 d. nuo 12.00 val.
4. **Prekybininkų skaičius ribojamas. Viešojo maitinimo paslaugos teikėjams – skiriama 2 prekybinės vietos, vaikų pramogų organizavimo paketą teikiančios paslaugos teikėjams – 1 vieta, tautodailininkams, amatininkams ir kitiems prekybininkams – 20 prekybinių vietų. Mugės prekybininkai elektra pasirūpina patys.**
5. Prekybininkai nuo liepos 14 d. iki liepos 28 d. 17.00 val. el.paštu lkc.organizat@gmail.com pateikia „Prekybos organizavimo taisyklėse kultūriniuose renginiuose“ 2.1. punkte nurodytus dokumentus.
6. Lazdijų kultūros centras po prekybininkų registracijos pabaigos per 2 darbo dienas (t.y. iki rugpjūčio 1 d.) priima sprendimą dėl prekybos renginyje ir informuoja prekybininką elektroniniu paštu ir (ar) telefonu.
7. Prekybininkas gavęs kvietimą dalyvauti mugėje per 2 darbo dienas (t.y. iki rugpjūčio 3 d.) Lazdijų kultūros centrui elektroniniu paštu pateikia „Prekybos organizavimo taisyklėse kultūriniuose renginiuose“ 2.5 punkte nurodytus dokumentus.
8. Ne vėliau kaip iki rugpjūčio 4 d. Lazdijų kultūros centro direktoriaus paskirtas atsakingas darbuotojas elektroniniu paštu ir (ar) telefonu informuoja prekybininką apie suteiktą prekybinę vietą mugėje.
9. Privaloma prekybos vietą palikti švarią, o šiukšles išnešti į konteinerį.

 Direktorius Arūnas Sujeta